Timişoara

Timişoara (în , alternativ Temeschburg sau Temeswar, în , în , în limba bulgarilor bănăţeni Timišvár. În traducere: „cetatea de pe Timiş”) este reşedinţa şi cel mai mare oraş al judeţului Timiş din regiunea istorică Banat, vestul României. La 1 ianuarie 2009, având 311.586 mii de locuitori, era al doilea oraş ca populaţie din România.Institulul Naţional de Statistică Populaţia stabilă la 1.01.2009 Numele localităţii vine de la râul Timiş (trecând la sud de municipiu), numit de romani în antichitate Tibisis sau Tibiscus.
== Geografie ==
Timişoara este situată în sud-estul Câmpiei Panonice (respectiv în sudul Câmpiei de Vest), în zona de divagare a râurilor Timiş şi Bega. Apele celor două râuri au format aici un ţinut foarte mlăştinos şi frecvent inundat. Timişoara însă s-a dezvoltat într-unul din puţinele locuri pe unde se puteau trece mlaştinile. Acestea au constituit pentru mult timp o autentică fortificaţie în jurul cetăţii, însă au favorizat şi o atmosferă umedă şi insalubră, precum şi proliferarea epidemiilor de ciumă şi holeră, care au menţinut relativ scăzut numărul de locuitori şi au împiedicat semnificativ dezvoltarea cetăţii. Cu timpul însă reţeaua hidrografică a zonei a fost desecată, îndiguită şi deviată. În urma acestor lucrări râul Timiş a încetat să mai străbată oraşul. Îmbunătăţirea terenului a fost realizată în mod ireversibil prin construirea Canalului Bega începând cu 1728 şi desecarea completă a mlaştinilor din împrejurimi. Totuşi, terenul de pe raza oraşului moşteneşte o pânza freatică aflată la o adâncime de numai 0,5 - 5 metri, factor care nu permite construirea edificiilor înalte. 
Ora locală este în avans cu 1h 25min 8sec faţă de ora meridianului 0, dar se află în întârziere cu 34min 52sec faţă de ora oficială a României.
=== Clima ===
La fel ca şi toată România, Timişoara are un climat temperat-continental. Temperatura medie anuală este de 11,1 °C (2006), cu influenţe climatice ale maselor de aer submediteraneene (mase de aer cald care bat dinspre Marea Adriatică) şi oceanice (mase de aer umed care provin dinspre Atlantic). 
Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)* 	Temperatura medie a aerului (media lunară şi anuală)*
Perioada 	Ian 	Feb 	Mar 	Apr 	Mai 	Iun 	Iul 	Aug 	Sep 	Oct 	Nov 	Dec 	Anual
1901-2000 	-1,5° 	0,6° 	5,7° 	11,1° 	16,3° 	19,6° 	21,5° 	20,9° 	16,8° 	11,2° 	5,7° 	1,2° 	10,7°
2006 	-1,7° 	0,0° 	5,0° 	12,4° 	16,2° 	19,5° 	23,6° 	20,1° 	17,5° 	12,5° 	6,4° 	2,1° 	11,1°
Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000	Maxima şi minima absolută lunară în perioada 1901-2000
Anul 	1979 	1994 	1952 	1950 	1950 	1938 	1939 	1952 	1946 	1935 	1926 	1957 	
Maxima 	17,4° 	20,5° 	28,2° 	32,0° 	34,5° 	38,4° 	39,6° 	41,0° 	39,7° 	33,8° 	27,1° 	20,2° 	
Anul 	1963 	1935 	1932 	1931 	1935 	1962 	1962 	1949 	1970 	1971 	1922 	1927 	
Minima 	-35,3° 	-29,2° 	-20,0° 	-5,2° 	-5,0° 	2,2° 	5,9° 	5,0° 	-1,9° 	-6,8° 	-15,4° 	-24,8° 	
Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm) 	Precipitaţii (media lunară şi anuală în mm)
1901-2000 	39,1 	37,5 	36,5 	48,2 	63,4 	81,0 	58.3 	51,5 	43,9 	49,7 	48,7 	49,4 	583,9
2006 	30,3 	41,7 	49,3 	78,8 	50,2 	87,8 	50,4 	98,0 	24,6 	17,4 	31,3 	21,3 	581,1
*Anuarul statistic al României 2007''
== Istorie ==
Prima atestare documentară a localităţii Timişoara este destul de controversată, aceasta fiind plasată de specialişti în 1212 sau în 1266. În 1175 este menţionat comitatul Timiş, dar sursele nu menţionează care este centrul economic şi administrativ al acestuia. În momentul atestării sale acesta făcea parte din comitatul Timiş, o unitate administrativ teritorială a regatului ungar. Teritoriul cunoscut mai târziu ca Banat cu centrul administrativ în „Urbis Morisena” (apoi Cenad), fusese cucerit de către maghiari în jurul anului 1030 şi încorporat în regatul ungar.
Fiind aşezată într-un punct strategic, de unde putea fi controlată o mare parte a Câmpiei Banatului, atât Timişoara cât şi funcţia de comite de Timiş au devenit din ce în ce mai importante. Timişoara a primit un impuls deosebit în timpul domniei regelui Carol Robert de Anjou, care în urma vizitei sale din 1307 a ordonat construirea aici a unui palat regal. În timpul anarhiei feudale, acesta va muta capitala Ungariei la Timişoara.
Numirea lui Iancu de Hunedoara în funcţia de comite de Timiş, în 1440 marchează un capitol aparte din istoria Timişoarei. Iancu de Hunedoara a fost cunoscut în întreaga regiune pentru reputata victorie de la Belgrad asupra otomanilor, fiind considerat în acea vreme apărător al creştinătăţii. El a transformat oraşul într-o tabără militară permanentă şi în domiciliul său, după ce s-a mutat aici împreună cu familia. Astfel, cetatea va rămâne în posesia Corvineştilor până în 1490. 
Un episod deosebit din istoria Timişoarei îl reprezintă asediul cetăţii de către oastea ţăranilor răsculaţi condusă de Gheorghe Doja. Armatele răsculate, formate din iobagi români şi unguri au avut câteva victorii împotriva armatelor nobilimii, dar au fost înfrânte lângă Timişoara de comitele Ioan Zapolya. Se spune că locul unde Doja a suferit o cumplită moarte, fiind pus pe un scaun din fier înroşit şi ars de viu este marcat de statuia Sfintei Marii din Piaţa cu acelaşi nume a cartierului Iosefin. Totuşi, ultimele ipoteze susţin că torturarea lui Doja a avut loc chiar lângă castel, de unde nobilii au putut urmări macabrul spectacol. Deci, este mult mai probabil ca locul execuţiei să fie undeva în faţa Hotelului Central de lângă Muzeul Banatului.
În 1552 o armată otomană de 160.000 de oameni sub comanda lui Ahmed–Paşa atacă şi cucereşte cetatea,aparată de 2310 militari, transformând-o în capitală de vilayet otoman. Comandantul oraşului, Stefan Losonczy, este capturat la 27 iulie 1552 şi decapitat, după o rezistenţă eroică. 
În castelul din cetate se va instala un guvernator denumit "vali" sau " beilerbei" (uneori cu rang de paşă sau chiar vizir). Primul valiu sau beilerbei al Timişoarei este numit Kasim pasa, zis Gazi Kasım paşa,fost beilerbei al Budei. Pentru aproape 200 de ani Timişoara se va afla sub dominaţie otomană, fiind sub control direct al sultanului şi având un statut special, ca cel al oraşelor Belgrad sau Buda. Cetatea cunoaşte importante transformări; bisericile sunt transformate în moschei, numeroşi musulmani se stabilesc aici, fortăreaţa se transformă în baza necesităţilor strategice otomane. Cu toate acestea, ocupaţia turcească a fost o perioadă de relativă pace, Timişoara fiind folosită de turci mai ales ca punct strategic de plecare pentru campaniile militare la nord-vest. 
După repetate tentative, Eugeniu de Savoia cucereşte cetatea în 1716, deschizând calea dominaţiei austro-ungare pentru mai mult de 200 de ani. Abia în 1920 Banatul se uneşte cu România iar în Timişoara se instaurează administraţia românească.
Dupa incheirea dualismului Austro-Ungar pentru Timişoara această epocă a reprezentat o perioadă de înflorire, sub aspect economic şi demografic. Instituţiile de credit investesc sume importante în dezvoltarea industriei locale, la trecerea în secolul XX aici există numeroase întreprinderi: două fabrici de spirt, o turnătorie de fier, o fabrică de chibrituri, o fabrică de cărămizi, o fabrică de gaz, o fabrică de lanţuri, o fabrică de pălării, o fabrică de ciocolată. Prin intermediul canalului Bega Timişoara era legată, prin Tisa şi Dunăre, la sistemul fluvial al Europei Centrale, iar căile ferate facilitau comunicarea cu importante oraşe din vestul Europei. Tot în această perioadă a fost introdus tramvaiul cu cai, telefonul, iluminatul public electric, s-au asfaltat arterele mari de circulaţie. În 1899 s-a introdus la Timişoara primul tramvai electric din România. În această perioadă se dezvoltă mult suburbiile cetăţii, unde există manufacturi şi meşteşugari pricepuţi.
Pentru că Timişoara îşi pierde importanţa militară şi era nevoie de o lărgire a spaţiului, se decide defortificarea cetăţii. Astfel, sunt demolate rând pe rând vechile porţi ale cetăţii, se construiesc bulevarde de legătură cu suburbiile iar acestea sunt înghiţite rând pe rând de marele oraş.
Sfârşitul primului război mondial a văzut populaţia Timişoarei într-o stare extrem de tensionată. La 31 octombrie 1918, are loc o mare demonstraţie de stradă la Timişoara. În aceeaşi zi, în sala cazarmei militare, are loc o întrunire a celor mai importante personalităţi politice şi militare locale şi se înfiinţează un Consiliu Naţional al Banatului, cu reprezentanţi ale celor mai importante etnii din Banat: români, sârbi, germani şi unguri.
Cu o zi înainte, dr. Otto Roth, membru în conducerea Partidului Social Democrat din Ungaria şi locotenentul colonel Albert Bartha, şeful Statului Major al Comandamentului Militar Timişoara, au participat, în Budapesta, la întrunirea liderilor politici maghiari. Întorşi la Timişoara, au convorbiri, în seara de 30 octombrie, cu fruntaşii maghiari locali şi decid ca la adunarea populară din ziua următoare, care încheia demonstraţia de stradă, să proclame Republica autonomă bănăţeană, în cadrul Ungariei şi să înfiinţeze Sfatul Poporului din Banat, subordonat guvernului din Budapesta. Lider avea să fie dr. Otto Roth, iar comandant al armatei Albert Bartha. La adunarea din 31 octombrie, dr. Otto Roth proclamă Republica Bănăţeană şi declară că va rămâne ataşat noului guvern maghiar.
În 1919 Banatul a fost împărţit între România şi Regatul Serbiei, Croaţilor şi Slovenilor (numit mai târziu Iugoslavia). Mai târziu, o ultimă încercare de independenţă vine din partea germanilor din Banat, care în data de 16 aprilie 1920 trimit o petiţie la Conferinţa de Pace de la Paris, cerând reinstituirea republicii, care ar fi inclus nu doar Banatul dar şi regiunea vecină Bačka. Noua republică urma, după planurile germanilor, să fie împărţită în cantoane care să fie administrate de grupurile etnice majoritare din fiecare canton. Conferinţa de Pace de la Paris a refuzat însă această propunere.
În data de 16 decembrie 1989 la Timişoara s-a declanşat revoluţia care avea să ducă la înlăturarea lui Nicolae Ceauşescu şi a regimului comunist din România. Iniţial s-a format o mişcare de protest împotriva mutării forţate a pastorului reformat László Tőkés. Atât enoriaşi cât şi trecători s-au adunat în faţa parohiei acestuia în semn de protest. La scurt timp însă, protestul s-a transformat într-unul împotriva întregului sistem şi s-au scandat pentru prima dată lozinci anticomuniste. Mişcarea a luat rapid amploare şi în centrul oraşului s-au adunat zeci de mii de revoluţionari. Pe 20 decembrie 1989, Timişoara a fost declarată primul oraş din România liber de comunism, în urma unor confruntări sângeroase soldate cu peste 1000 de morţi şi alte câteva mii de răniţi. Aceste evenimente au dus la căderea regimului ceauşist o săptămână mai târziu. Schimbările care au avut loc la nivelul clasei politice au dus la noi proteste din partea timişorenilor, proteste ce au culminat cu redactarea controversatei Proclamaţii de la Timişoara, în martie 1990. Cerinţele timişorenilor se sintetizau în punctul 8 al proclamaţiei, prin care se cerea ca foştii activişti ai PCR să nu mai poată candida la funcţii publice în stat. Acest punct însă nu a fost pus niciodată în aplicare. 
=== Premierele Timişoarei ===
* 1718 – atestarea fabricii de bere, cea mai veche de pe teritoriul actual al Romaniei;
* 1728 – începutul canalizării Begăi, cel mai vechi canal navigabil de pe teritoriul actual al Romaniei;
* 1745 – construcţia Spitalului Municipal; 
* 1760 – primul oraş al monarhiei cu străzile iluminate cu lămpi; 
* 1771 – primului ziar care a apărut pe teritoriul actual al României şi totodată primul ziar german din sud-estul Europei: „Temeswarer Nachrichten”; 
* 1823-1826 - Janos Bolyai, servind la garnizoana din Timişoara, lucra la elaborarea geometriei neeuclidiene
* 1854 – primul serviciu telegrafic într-un oraş al României de azi;
* 1855 – primul oraş al monarhiei habsburgice cu străzile iluminate cu gaz; 
* 1881 – prima reţea de telefonie de pe teritoriul actual al României;
* 1884 – primul oraş din Europa continentală cu străzile iluminate electric, cu 731 de lămpi;Ilieşiu 2006, op. cit. p. 330 
* 1886 – prima staţie de salvare din Ungaria şi România; 
* 1889 - primul meci de fotbal european din Romania;
* 1895 – prima stradă asfaltată de pe teritoriul de azi al României; 
* 1897 – primele proiecţii cinematografice pe teritoriul actual al ţării noastre;
* 1899 – primul tramvai electric într-un oraş din România de azi; 
* 1953 – singurul oraş european cu trei teatre de stat în română, maghiară şi germană; Monitorul Primăriei Timişoara
* 1989 - pornirea revoluţiei române contra regimului comunist.
== Populaţia ==
La recensământul din 2002 populaţia stabilă a oraşului a fost de 317.660 de locuitori, cu o tendinţă negativă, iar densitatea populaţiei de 2.622 locuitori/km². Conform ultimului comunicat al Institutului Naţional de Statistică, la data de 1 ianuarie 2009 oraşul avea o populaţie de 311.586 locuitori şi 365.545 locuitori în zona metropolitană. Din totalul populaţiei 85,52% sunt români. Cele mai importante comunităţi etnice sunt cele maghiare (aprox 7,5%), germane (2,25%) şi sârbe. De remarcat este că la Timişoara în ultimii ani, datorită creşterii economice a apărut şi o importantă comunitate de oameni de afaceri, care însă nu figurează în statisticile oficiale. Dintre aceştia se remarcă în primul rând italienii, cei mai numeroşi investitori străini prezenţi aici. Alte două comunităţi în creştere sunt cea slovacă şi ucraineană, care beneficiază şi de predare în limba maternă în unele unităţi de învăţământ preuniversitar.
=== Structura confesională ===
Datorită tradiţiei multietnice şi multiconfesionale, Timişoara este un oraş cu una dintre cele mai diversificate structuri confesionale din România. Astăzi, circa 80,6 % din timişoreni se declară ortodocşi (marea majoritate ţinând de Biserica Ortodoxă Română, iar restul de Biserica Ortodoxă Sârbă) şi 10 % romano-catolici (marea majoritate germani şi maghiari). Urmează religia penticostală cu 8.408 de adepţi (2,6 %), reformată (calvinistă), (2 %, majoritatea maghiari), greco-catolică (unită) (in marea majoritate români) cu 4.191. Sunt reprezentate şi diverse alte comunităţi mai mici, cum este cea evreiască (mozaică), cu o istorie de circa 450 de ani, astăzi având aproximativ 300 de membri, în cea mai mare parte vârstnici. De asemenea există în oraş un număr mic de credincioşi creştini ortodocşi greci, armeni, precum şi musulmani (arabi şi turci). 359 de timişoreni se declară atei.
=== Structura etnică ===
RecensământulVarga E. Statistică recensăminte după limba maternă, respectiv naţionalitate, jud. Timiş 1880 - 1992	RecensământulVarga E. Statistică recensăminte după limba maternă, respectiv naţionalitate, jud. Timiş 1880 - 1992	Structura etnică	Structura etnică	Structura etnică	Structura etnică	Structura etnică	Structura etnică	Structura etnică	Structura etnică	Structura etnică	Structura etnică
Anul 	Populaţia 	Români 	Germani 	Maghiari 	Sârbi 	Evrei 	Romi 	Slovaci 	Bulgari 	Ucrainieni 	Alte etnii
1880 	38.702 	5.188 	21.121 	7.745 	2.487 	? 	? 	416 	? 	29 	1.716
1890 	45.948 	5.594 	24.973 	11.100 	2.363 	? 	? 	332 	? 	27 	1.559
1900 	60.551 	6.312 	30.892 	19.162 	2.730 	? 	- 	288 	? 	13 	1.154
1920 	86.850 	16.047 	32.097 	27.189 	? 	8.307 	- 	? 	? 	? 	3.210
1930 	102.390 	25.207 	33.162 	31.773 	2.237 	7.264 	379 	652 	279 	56 	1.381
1941 	125.052 	46.466 	37.611 	24.891 	? 	? 	? 	? 	? 	? 	16.084
1956 	142.257 	75.855 	24.326 	29.968 	3.065 	6.700 	122 	575 	280 	56 	1.310
1966 	174.243 	109.100 	25.058 	31.016 	4.188 	2.590 	120 	490 	475 	71 	1.135
1977 	269.353 	191.742 	28.429 	36.724 	6.776 	1.629 	1.109 	404 	942 	299 	1.299
1992 	334.115 	274.511 	13.206 	31.785 	7.748 	549 	2.668 	675 	1.314 	756 	903
2002Centrul de resurse pentru diversitate etnoculturală 	317.660 	271.677 	7.157 	24.287 	6.311 	367 	3.062 	570 	1.218 	762 	2.249
== Politică ==
Primele alegeri libere din Timişoara post-comunistă au avut loc în 1992. Câştigător a fost Viorel Oancea, al Partidului Alianţa Civică (PAC), ulterior fuzionat cu PNL. Acesta s-a remarcat prin faptul că a fost primul ofiţer care a vorbit mulţimii de revoluţionari adunaţi în Piaţa Operei. La alegerile din 1996 fotoliul de primar a fost câştigat de Gheorghe Ciuhandu, din partea PNŢCD. Acesta se află în prezent la al treilea mandat, după ce a câştigat şi alegerile din 2000 şi 2004. Între timp Ciuhandu a preluat conducerea PNŢCD-ului şi a candidat în 2004 la funcţia de preşedinte al României. Se remarcă faptul că la nivel de ţară Timişoara a devenit un adevărat „bastion” al ţărăniştilor şi singurul mare oraş condus de ţărănişti. Procentul de voturi la nivel de ţară al partidului a scăzut continuu în ultimii ani, însă s-a menţinut relativ înalt la Timişoara.
În urma alegerilor locale din 2008, din totalul de 27 de consilieri 11 au fost aleşi din partea Alianţei pentru Timiş (PNŢCD+PNL+FDGR), 8 din partea PD-L, 6 din partea PSD şi 2 din partea UDMR (1 pentru reprezentantul etniei maghiare, iar celălalt pentru italieni, bulgari, sârbi şi ucraineni, prin rotaţie, câte un an). 
   	Partid 	Consilieri	Componenţa Consiliului	Componenţa Consiliului	Componenţa Consiliului	Componenţa Consiliului	Componenţa Consiliului	Componenţa Consiliului	Componenţa Consiliului	Componenţa Consiliului	Componenţa Consiliului	Componenţa Consiliului	Componenţa Consiliului
  	Alianţa pentru Timiş (PNŢCD+PNL+FDGR) 	11 	  	  	  	  	  	  	  	  	  	  	 
  	Partidul Democrat-Liberal 	8 	  	  	  	  	  	  	  	  	  	  	 
  	Partidul Social Democrat 	6 	  	  	  	  	  	  	  	  	  	  	 
  	Uniunea Democrată a Maghiarilor din România	2 	  	  	  	  	  	  	  	  	  	  	 
Pentru componenţa istorică a Consiliului Local Timişoara vezi: Guvernarea locală din Timişoara.
În 2003 au fost înfiinţate „Consiliile Consultative de Cartier” ca „instrumente de participare cetăţenească pentru îmbunătăţirea procesului decizional în administraţia publică locală, în scopul realizării în comun a unor acţiuni, lucrări, servicii şi proiecte de interes public local” (Art.1 HCL 195/2003).
=== Stema ===
Stema municipiului a suferit cu timpul mai multe schimbări însă a păstrat mare parte din elementele caracterizante. În prezent stema oficială este tăiată în două părţi printr-o linie orizontală. Jumătatea superioară este împărţită din nou în două părţi egale printr-o linie verticală. Deasupra stau 7 turnuri care simbolizează cele 7 provincii române. În partea din stânga sus, pe fundal roşu, peste valuri naturale un pod de aur cu două deschizături boltite, construit din piatră cioplită (podul lui Traian) din care iese un leu de aur. În dreapta sus, un turn de piatră având cornişe duble (fostul turn de apă al cetăţii), două ferestre rotunde la etaj, iar la parter o poartă pe care se vede o roată de fier neagră (moara de apă). În partea de sus a turnului se vad la stânga un steag purpuriu cu o cruce argintie, la dreapta steagul tricolor găurit, introdus după 1989, simbol al Revoluţiei pornite la Timişoara.
În jumătatea de jos, pe câmp albastru, la stânga pluteşte soarele cu chip uman iar la dreapta semiluna, simbol al trecutului oraşului sub stăpânire otomană. Dedesubtul lor se vede Cetatea Timişoara, cu clădirile publice şi industriale, înconjurat de citadele iar la poalele cetăţii curge canalul Bega. La mijlocul stemei se află un scut.
== Economie ==
Timişoara s-a afirmat ca puternic centru economic în secolul XVIII, o dată cu instalarea administraţiei habsburgice. Colonizarea cu germani, diversitatea etnică şi religioasă, reconstrucţia cetăţii dar şi sistemul legislativ favorabil proprietăţii private, au determinat formarea unui puternic ţesut de meşteşugari şi comercianţi. Acest ţesut de meşteşugari a constituit pentru mai bine de 200 de ani secretul dezvoltării economice de aici. Când Revoluţia industrială a început să se manifeste, Timişoara prezenta toate condiţiile favorabile pentru adoptarea ei. Rând pe rând au fost introduse cele mai moderne inovaţii ale vremii. Micile ateliere meşteşugăreşti au lăsat locul industriei mici şi mijlocii. Un al doilea atu important l-a constituit Canalul Bega. Acesta a constituit un avantaj competitiv necesar dezvoltării comerţului, permiţând traficul de mărfuri pe apă, legătura pe Dunăre şi comerţul atât cu Europa dar şi cu restul lumii, prin porturile de la Marea Neagră. În 1857 la Timişoara a ajuns şi calea ferată, completând astfel toate premisele necesare dezvoltării economiei industriale moderne. Însă acest model economic specific, dezvoltat în mod organic de-a lungul a aproape 250 de ani, a luat fine în 1948 odată cu naţionalizarea, suprimarea proprietăţii individuale şi instaurarea economiei de stat planificate. Timişoara a fost succesiv masiv industrializată, urmărind însă criterii diferite de dezvoltarea precedentă. Au fost creaţi coloşi industriali în diverse domenii, în special în domeniile industriei chimice şi mecanice, coloşi a căror forţă de muncă a fost furnizată prin migrarea masivă a populaţiei rurale din zonă şi din restul ţării. 
După căderea regimului comunist, în ciuda declinului unor ramuri economice tradiţionale, înlocuite de noi ramuri moderne, sectorul industrial din Timişoara continuă să furnizeze peste 3% din producţia industrială naţională. Caracteristic economiilor de piaţă avansate, sectorul serviciilor acoperă un procent tot mai mare din economia timişoreană.
În ultimii ani, Timişoara a cunoscut o creştere economică semnificativă, datorată investiţiilor străine, în special în sectoare de înaltă tehnologie. Într-un articol din 2005, revista franceză L'Expansion a numit Timişoara "vitrina economică a României"http://www.lexpansion.com/art/6.0.133980.0.html La deuxième révolution de Timisoara, referindu-se la numărul mare de de investiţii străine, considerate ca o "a doua revoluţie" prin care oraşul trece. 
Capitalul străin investit la Timişoara provine în special din ţări precum Germania, Italia sau Statele Unite. Printre cele mai mari companii stabilite aici se numără producătorul de anvelope Continental, compania americană Solectron (telefonie mobilă, aparatură electronică), Dräxlmaier (componente auto pentru BMW), Linde Gas (gaze tehnice), Procter & Gamble (detergenţi), Nestlé (napolitane).
== Transport ==
Pe planul infrastructurii de transport Timişoara este un nod feroviar în centrul celei mai dense reţele de căi ferate din România, fapt care permite multiple legături cu localităţile din judeţ. Acestea permit oraşului un important aflux de forţă de muncă din toate colţurile judeţului. Principala gară de călători este Timişoara Nord, construită în 1857. Alte staţii, importante pentru transportul local, sunt: Timişoara Est, Timişoara Vest, Timişoara Sud. De la Timişoara există legături internaţionale directe spre Belgrad, Budapesta, Viena si München.
Transportul auto a cunoscut o adevărată explozie după 1990, astfel că în 2003, gradul de motorizare înregistrat la Timişoara era cel mai mare din România, cu 361 de autovehicule la 1.000 de locuitori, în comparaţie cu doar 315 înregistrate în capitală. Din acest motiv, traficul a devenit una dintre problemele cele mai importante cu care se confruntă oraşul, infrastructura existentă nefiind capabilă să suporte valorile ridicate ale traficului. Reţeaua de drumuri din interiorul municipiului are o lungime de 574 km şi ocupă o suprafaţă de 603 de ha.
Transportul public este asigurat de 11 linii de tramvaie, a căror trasee au o lungime totală de 134,3 de km; 11 de linii urbane de autobuz (cu un total de 118,7 de km), 7 linii curse convenţie de autobuz în lungime de 278 km şi 8 linii de troleibuz (cu un total de 70,46 de km); 8 companii de taxi.RATT
O importanţă deosebită o are transportul aerian. Timişoara dispune de Aeroportul Internaţional Traian Vuia, al doilea ca mărime din România. aici fiind amplasata a doua companie aeriana ca mărime din Romania Carpatair. Aeroportul având zeci de legaturi aeriene in intreaga Europa.
== Cultură ==
Timişoara este un oraş multicultural, influenţat de diversele comunităţi etnice, în special de cea germană, maghiară şi sârbă, dar şi de cele bulgară, italiană şi greacă. Moştenirea culturală şi diversitatea ofertei culturale sunt punctele forte ale oraşului. Cu cele peste 12 instituţii culturale profesioniste, Timişoara este, după Bucureşti şi Iaşi, al treilea pol cultural din ţară din punct de vedere al mărimii şi diversităţii ofertei culturale.Primăria Timişoara, Statutul Municipiului Timişoara, 2005 O mare tradiţie o are teatrul timişorean, care prin cele trei teatre de stat, (în premieră în Europa): Teatrul Naţional, / Teatrul German şi Teatrul Maghiar, oferă spectacole în limbile română, germană şi maghiară. Cele trei instituţii împart aceiaşi clădire-simbol cu Opera Română.
Filarmonica Banatul întregeşte paleta de ofertă culturală de cea mai înaltă calitate, păstrând astfel o tradiţia oraşului care a văzut interpretând pe scenele lui nume mari precum Franz Liszt, Strauss fiul, Brahms, Enescu sau premiera Traviatei lui Verdi la 9 februarie 1855.
Patrimoniul cultural timişorean şi bănăţean este întregit de Muzeul Banatului, înfiinţat în 1872. Acesta adăposteşte cea mai mare colecţie de obiecte arheologice din Banat. Instituţia are diferite ramuri, printre care un Muzeu de Artă, de Etnografie, Muzeul Satului Bănăţean, un Muzeul al Viorilor sau cel al Tehnologiei, Informaţiei şi Comunicaţiilor. Muzeul mai deţine şi cea mai mare colecţie de păsări şi fluturi din Estul Europei. Oferta culturală este întregită de Teatrul de Păpuşi (înfiinţat în 1949), Ansamblul Banatul, Biblioteca Judeţeană (1904), Şcoala Populară de Artă, Casa de Cultură, dar şi numeroase galerii de artă, edituri, fundaţii şi asociaţii culturale. Printre galeriile de artă cele mai vizitate este Galeria Calina, aflată în centrul oraşului, promotor al artei tinere, loc unde expun atât artişti timişoreni, cât şi pictori consacraţi din ţară.
=== Patrimoniul arhitectural ===
Din punct de vedere arhitectonic, oraşul moşteneşte un amplu patrimoniu de monumente istorice(circa 14.500Reabilitarea clădirilor istorice: rezultatele studiului socio-economic), totodată cel mai mare din ţară. De fapt întregul ansamblu de clădiri din centru şi cele din cartierele Iosefin şi Fabric sunt considerate monumente istorice. Acesta este rezultatul unei tradiţii îndelungate de planificare urbanistică modernă, începută încă din secolul al XVIII-lea, o dată cu venirea austriecilor. Centrul oraşului, amplasat în vechea Cetate, a fost remodelat, cu pieţe şi străzi drepte. Construcţiile erau bine aliniate, iar clădirile de la colţurile străzilor trebuiau să aibă elemente arhitecturale în plus. Predominant a fost stilul baroc de influenţă vieneză, care a adus Timişoarei numele de „Mica Vienă”. 
La sfârşitul secolului al XIX-lea, structura urbanistică a Timişoarei a suferit un proces amplu de modernizare. Fostele bastioane şi spaţiile militare au fost demolate şi înlocuite cu bulevarde şi cartiere noi. În 1904, Primăria a înfiinţat postul de arhitect-şef şi l-a atribuit tânărului arhitect László Székely. Acesta a adus o contribuţie decisivă la remodelarea zonei centrale şi la introducerea stilului Art Nouveau, secession şi eclectic în peisajul urbanistic al oraşului. Stau mărturie palatele din Piaţa Victoriei, Baia Publică Neptun sau Casa Brück din Piaţa Unirii. Tot datorită lui s-a conturat şi arhitectura industrială, Abatorul comunal sau Uzina de apă fiind numai câteva exemple. 
Cartierele Fabric şi Iosefin păstrează intactă amprenta diversităţii etniilor şi meşteşugarilor care le-au construit. Se păstrează influenţa germană, maghiară şi sârbă. Clădirile nu depăşesc două etaje, sunt viu colorate şi foarte bogat ornate. În cartiere precum Mehala, Iosefin sau Freidorf, se păstrează trăsăturile tipice ale satelor tradiţionale de şvabi bănăţeni: case mari cu front stradal, frumos ornate şi cu spaţii verzi în faţa caselor.
Ultimul curent arhitectural care influenţează vechiul oraş este cel românesc, introdus odată cu trecerea Timişoarei sub administraţie românească. Cel mai bun exemplu este Catedrala Mitropolitană realizată în arhitectură tradiţională românească, în stil moldovenesc. În perioada interbelică se construiesc şi noi cartiere de vile în jurul centrului, unde se resimte influenţa stilului modern interbelic, a stilului brâncovenesc sau chiar francez.
Un farmec aparte este dat de parcurile şi spaţiile verzi ce se întind de-a lungul canalului Bega şi în toate zonele oraşului. Din acest motiv Timişoara a căpătat numele de „oraş al parcurilor şi al trandafirilor”.
== Educaţie ==
=== Învăţământul preuniversitar ===
Învăţământul şcolar se desfăşoară în 64 de grădiniţe, cu 498 de educatoare şi 7095 de copii; învăţământul primar şi gimnazial este organizat în 47 de unităţi, cu 2401 cadre didactice şi 35.186 elevi, învăţământul liceal, în 34 de unităţi, cu 1359 cadre didactice şi 17.472 elevi, cel post-liceal în 11 unităţi, cu 958 cursanţi, cel de maiştri în 6 unităţi cu 267 cursanţi. Reţeaua şcolară mai cuprinde două şcoli speciale pentru elevii cu deficienţe, o şcoală specială pentru ambliopi, un centru de educaţie specială şi un centru pentru învăţământ alternativ, prin Şcoala Waldorf, înfiinţată în anul 1993.
Specificul învăţământului preuniversitar timişorean este diversitatea limbilor de predare. Bogata tradiţie multietnică a oraşului s-a menţinut şi în mare parte datorită şcolilor cu predare în limba germană, maghiară şi sârbă, care, împreună cu limba română au o tradiţie şi o continuitate de aproape 3 secole. În prezent acestor limbi li s-au adăugat în unele unităţi de învăţământ slovaca şi ucraineana.
Printre cele mai importante licee şi colegii se numără:
* Colegiul Tehnic "Ion Mincu" - singurul liceu de arhitectura din tara
* Liceul Economic F.S.Nitti,
* Colegiul National "Ana Aslan",
* Liceul Teoretic Jean Louis Calderon,
* Colegiul Bănăţean,
* Colegiul Naţional Constantin Diaconovici Loga,
* Liceul Teoretic Nikolaus Lenau, 
* Liceul Grigore Moisil Timişoara,
* Colegiul Naţional de Artă Ion Vidu,
* Liceul Pedagogic Carmen Sylva, fost Eftimie Murgu,
* Liceul Teoretic Bartók Béla
* Liceul Teoretic "Dositei Obradovici"
* Colegiul Tehnic Henri Coanda
=== Universităţi ===
Învăţământul superior are o tradiţie de aproape 100 de ani, odată cu înfiinţarea Politehnicii în 1920. De atunci şi până azi Timişoara a devenit cel mai important pol universitar din vestul ţării şi al treilea ca mărime din ţară după Bucureşti şi Iaşi. 
Cele mai importante universităţi sunt:
* Universitatea de Vest
* Universitatea „Politehnica” din Timişoara
* Universitatea Banatului
* Universitatea de Medicină şi Farmacie Victor Babeş
* Universitatea de Ştiinţe Agricole şi Medicină Veterinară a Banatului din Timişoara
* Universitatea Tibiscus
* Universitatea Creştină Dimitrie Cantemir 
* Universitatea Mihai Eminescu
* Universitatea Ioan Slavici
== Turism ==
Timişoara deţine cel mai amplu ansamblu de clădiri istorice din România, constituit din ansamblurile urbane ale cartierelor Cetate, Iosefin şi Fabric. Arhitectura variată, influenţele barocului Vienez şi multitudinea de parcuri au adus Timişoarei, aşa cum s-a spus mai sus, renumele de „Mica Vienă” şi de „Oraşul parcurilor”. Câteva obiective turistice importante sunt:
thumb|right|Domul din Timişoara (construit între 1736-1774)
* Pieţe
** Piaţa Unirii
** Piaţa Victoriei
** Piaţa Libertăţii 
** Piaţa Maria (locul de unde a pornit Revoluţia română din 1989)
** Piaţa Traian (centru al cartierului istoric Fabric)
* Lăcaşuri de cult
** Catedrala Mitropolitană
** Domul romano-catolic
** Catedrala Millenium
** Biserica episcopală sârbă
** Sinagoga din Cetate
** Sinagoga din Fabric
* Monumente şi clădiri
** Castelul Huniade
** Palatul Dicasterial
** Palatul Baroc
** Teatrul Naţional din Timişoara
** Baia Publică Neptun
** Palatul Lloyd
== Personalităţi marcante ==
 
* Iancu de Hunedoara (1387 - 1456), comite de Timiş, a avut reşedinţa în Cetatea Timişoarei, deţinută de familia sa până în 1440; a construit Castelul Huniade, cel mai vechi monument istoric din oraş.
* Pavel Chinezul (1432 - 1494), comite de Timiş, conducător al trupelor bănăţene, luptător neînvins împotriva turcilor.
* Pelbartus Ladislaus de Temesvar (1430-1504), filosof creştin născut la Timişoara, activează în Budapesta la curtea regelui Matei Corvin.
* Claudius Florimund Mercy (1666 - 1734), guvernator al Banatului, a eliberat Timişoara de ocupaţia otomană, a reconstruit cetatea după model occidental, a colonizat-o cu şvabi şi a transformat-o într-un important centru economic şi capitală a Banatului.
* Carol Telbisz (1853 - 1914), primar al Timişoarei pentru aproape 30 de ani, timp în care a modernizat complet oraşul.
* Lőrincz Schlauch dr.(1824 - 1903), cardinal romano-catolic din Oradea, a fost înmormântat la capela familiară Shlauch din Timişoara. 
* Augustin Pacha (1870 - 1954), primul episcop al diecezei de Timişoara, a apărat drepturile catolicilor din Banat în faţa presiunilor naziste, într-o istorică audienţă la Hitler; disident anticomunist. 
* László Székely (1877 - 1934), primul arhitect-şef al Timişoarei, autorul unui mare număr de clădiri semnificative din istoria oraşului.
* Nikolaus Lenau (Franz Nikolaus Niembsch Edler von Strehlenau), (1802-1850) Poet austriac, unul din clasicii poeziei germane şi universale, născut lângă Timişoara, în comuna Csatad (Schadat) actualmente Lenauheim.
* Dionisie Linţia (1880-1952) a fost unul dintre cei mai de seamă ornitologi români.
* Johnny Weissmüller (1904 - 1984), actor, faimos pentru rolul său de Tarzan.
* Ştefan Kovács (1920 - 1995), antrenor al echipei Ajax Amsterdam,
* Ioan Holender (1935), cântăreţ, director al Operei din Viena.
* Iolanda Balaş (1936), dublă campioană olimpică de atletism, contează ca una din cele mai valoroase săritoare la înălţime ale tuturor timpurilor.
* Margarethe Matzenauer (1881 - 1963) Mezzosoprană 
* Richard Oschanitzky (1939- 1979), Compozitor, arrangeur, pianist şi dirijor. A fost unul din cei mai cunoscuţi muzicieni de jazz ai României (vezi: „Jazzfestival Richard Oschanitzky”). 
* Traian Vuia(1872 - 1950) Inventator, pionier al construcţiei de avioane şi al aviaţiei mondiale, ulterior în Franţa, a prezidat Frontul Naţional Român, organizaţie de rezistenţă antifascistă, s-a născut în satul Surducu Mic, (azi parte din comuna Traian Vuia) în judeţul Timiş. 
* Ana Blandiana (1942), poetă.
* Nicu Covaci (1947), fondatorul legendarei trupei de rock Phoenix
* Mircea Baniciu (1949), membru al formaţiei Phoenix
* László Tőkés (1952), fost paroh al episcopiei reformate, a jucat un rol important în declanşarea Revoluţiei din 1989
* Herta Müller (1953), scriitoare germană, originară din Niţchidorf, judeţul Timiş.
* Richard Wagner (scriitor) (1952), s-a născut în comuna Lovrin, judeţul Timiş.
* Johann Lippet (1951), scriitor german.
* Alexandru Tyroler, primul campion de şah al României.
* Pavel Alaszu, pictor şi grafician din România.
* Carol Brocky (1807 Timişoara - 1855 Londra)
* Livia Cernensky (1922 Timişoara - 1996 Arad)
* Şerban Foarţă (1942), scriitor, traducător.
== Cartiere ==
* Cetate 
* Iosefin
* Fabric
* Elisabetin
* Freidorf
* Zona Odobescu
* Fratelia
* Mehala I, II
* Ronaţ
* Favorit	
* Girocului
* Circumvalaţiunii I, II, III, IV
* Matei Basarab
* Mircea cel Bătrân
* Bucovina
* Soarelui
* Tipografilor
* Calea Şagului
* Dâmboviţa	
* Steaua
* Torontalului
* Calea Aradului
* Calea Aradului Vest
* Calea Lipovei
* Blaşcovici
* Ion Ionescu de la Brad
* Olimpia-Stadion
* Complex studenţesc	
* Ciarda Roşie
* Plopi
* Ghiroda
* Kuncz
* Braytim
* Lunei
* Chişoda
* Plăvăţ
* Banat I
* Banat II
== Zona Metropolitană ==
== Relaţii externe ==
=== Oraşe înfrăţite ===
Municipiul Timişoara este înfrăţit cu:http://www.primariatm.ro/timisoara/index.php?meniuId=2&viewCat=82 Oraşe înfrăţite 
* Sassari, din 1990, primul oraş cu care s-a înfrăţit
* Faenza, din 1991
* Mulhouse, din 1991
* Karlsruhe, din 1992
* Rueil-Malmaison, din 1993
* Gera, din 1998
* Szeged, oficial din 1998	
* Treviso, din 2003
* Cancun, oficial din 2004
* Novi Sad, oficial din 2005
* Palermo, din 2005
* Shenzhen, din 2007
* Nottingham, din 2009
=== Consulate ===
* Consulatul general al Republicii Federale Germania
* Consulatul general al Italiei
* Consulatul general al Serbiei	
* Consulatul onorific al Austriei
* Consulatul onorific al Olandei
* Consulatul onorific al Suediei
* Consulatul onorific al Franţei
* Consulatul onorific al Indiei
== Sport ==
Fotbal:
* FC Timişoara (club de fotbal, fondat în 1921) echipă care dispune de al treilea cel mai mare stadion de club de fotbal din România (32000 locuriFC Timişoara - Prezentare Generală fotbalonline.net, accesat 25 februarie 2009), fiind depăşit doar de Stadionul Lia Manoliu (60120 locuriNoi avem iluzii, ei au stadioane! Gazeta sporturilor, 30 septembrie 2008, accesat 25 februarie 2009) şi puţin de Stadionul Municipal Medgidia (32860 locuriUn stadion uitat: Centralul din Medgidia, Adevărul, 25 ianuarie 2009, accesat 25 februarie 2009).
* Ripensia Timişoara (club istoric de fotbal, 1928-1948)
* Chinezul Timişoara (club istoric de fotbal, 1910-1946)
Baschet
* BCM Timişoara (Elba) (club de baschet, 1960-prezent)
Arte marţiale
* Uniunea Timişoreană de Karate (U.T.K.)
== Imagini ==
Imagine:Palatul Baroc Timisoara.jpg|Palatul Baroc din Piaţa Unirii, găzduieşte Muzeul de Artă 
Imagine:Timisoara PiataVictoriei.jpg|Piaţa Victoriei noaptea, văzută de la balconul Operei
Imagine:Vedere Palatul Lloyd.jpg|Palatul Lloyd (1910 - 1912), sediu al rectoratului Politehnicii 
Imagine:Palatul Loefler Timisoara.jpg|Palatul Löffler (1912 -1913)
Imagine:Fabrica de Bere Timisoara.jpg|Prima fabrică de bere din România (1718)
Imagine:CastelulHuniade1.jpg|Castelul Huniade, cea mai veche clădire din Timişoara (1443 - 1447)
Imagine:Sinagoga din Cetate.jpg|Sinagoga din Cetate (1863 - 1865)
Imagine:Casa Brueck Timisoara.jpg|Casa Brück construită în 1910 în stil Art Nouveau
Imagine:Bega.jpg|Canalul Bega
Imagine:Piata Domului.jpg|Domul şi Monumentul sfintei Treimi
Imagine:Setany.jpg|Aleea Alba Iulia
Imagine:Piata Traian.jpg|Piaţa Traian
Fişier:Aprilie 2009 545.jpg|Opera
Fişier:Aprilie 2009 541.jpg|Catedrala Mitropolitană
== Note ==
== Bibliografie ==
* Barat, Armin, Die königliche Freistadt Temesvar. Eine monographische Skizze, Selbstverlag des Verfassers, Temesvar, 1902 
* Ilieşiu, Nicolae Timişoara. Monografie istorică, Timişoara, 1943, reeditat de Editura Planetarium, Timişoara, 2006, ISBN 973-97327-2-0, ISBN 978-973-7836-92-2
* Medeleţ, Florin , Dan Buruleanu, Timişoara. Povestea oraşelor sale, Timişoara, 2004 ISBN 973-661-276-7
* Mircea Opriş, Timişoara. Mică monografie urbanistică, Ed. Tehnică, Bucureşti, 1987. 
* Munteanu, Ioan , Munteanu, Rodica , Timişoara. Monografie, Ed.Mirton, Timişoara, 2002 ISBN 973-585-650-6
* Preyer, Johann Nepomuk, Monografia oraşului liber crăiesc Timişoara, 1853
* Schuster, Else von , O plimbare prin Timişoara, 1996 ISBN 973-97541-3-9
== Vezi şi ==
* Cronologia istorică a Timişoarei
* Istoria Timişoarei
* Lista locurilor din Timişoara
* Lista primarilor Timişoarei
* Zona metropolitană Timişoara
== Legături externe ==
* Primăria Municipiului Timişoara
* Prefectura judeţului Timiş
* Harta oficială a Timişoarei
* Hartă interactivă Timişoara
* Săptămânal de opinie editat la Timişoara
* CyberTim Timisoara's homepage Cea mai veche pagină românească de pe net.
* Anuarul Socec al României Mari, 1924-1925 - de la Biblioteca Congresului S.U.A.
* Forţiu, Sorin - Falsele denumiri ale oraşului Timişoara, de pe site-ul www.banat.ro
* Ruinele cetăţii Timişoara
* Statutul Municipiului Timişoara (PDF)
* Spitalul Municipal
Categorie:Oraşe în România
Categorie:Banat
Categorie:Oraşe în judeţul Timiş
*
Categorie:Localităţi în Banat
Categorie:Municipii în România
an:Timişoara
ar:تيميشوارا
bg:Тимишоара
ca:Timişoara
cs:Temešvár
cv:Тимишоара
da:Timişoara
de:Timişoara
el:Τιμισοάρα
en:Timişoara
eo:Timişoara
es:Timişoara
et:Timişoara
eu:Timişoara
fi:Timişoara
fr:Timişoara
gl:Timişoara
he:טימישוארה
hr:Temišvar
hu:Temesvár
id:Timişoara
ie:Timişoara
is:Timişoara
it:Timişoara
ja:ティミショアラ
kk:Тимишоара
ko:티미쇼아라
la:Timisvaria
lv:Timišoara
mr:तिमिसोआरा
nl:Timişoara
nn:Timişoara
no:Timişoara
pl:Timişoara
pt:Timişoara
ru:Тимишоара
scn:Timişoara
sh:Temišvar
simple:Timişoara
sk:Temešvár
sr:Темишвар
sv:Timişoara
tg:Тимишоара
tr:Temeşvar
tt:Timişoara
uk:Тімішоара
vec:Timişoara
vo:Timişoara
zh:蒂米什瓦拉